Document ID: /roh_data/filtered/fineweb-2-filterrobots_roh.jsonl.gz/7557

Il directur da l'Uffizi federal per agricultura, Christian Hofer cuntradi al president da l'Uniun purila svizra, Markus Ritter. La Svizra n'haja betg avunda terren per garantir il provediment per l'entir pajais. La Svizra vegnia adina ad esser dependenta da l'exteriur e perquai saja er impurtant da tgirar bunas relaziuns, ha el ditg en in'intervista cun a gasetta NZZ.
La via che l'Uffizi per agricultura giaja, saja quel da pli pauca producziun da massa e dapli qualitad. Uschia vegnia l'ambient schanegià ed en cas ch'i dettian ina giada ina crisa, possian ins plantar sin terren fritgaivel.